cyanic-selkie/wikianc huggingface dataset:
Pepsi Number Fever
Voittonumero 349
Kaikki korkkien haltijat eivät kuitenkaan hyväksyneet PepsiCon tarjousta, vaan vaativat edelleen täyttä voittosummaa. He järjestäytyivät kuluttajaryhmiksi, kuten 349 Alliance ja Coalition 349, jotka alkoivat valmistella oikeustapauksia PepsiCota vastaan ja järjestivät mielenosoituksia Pepsi-tehtaiden ja hallituksen rakennusten edustoilla. Osa ryhmistä vaati halukkailta jäsenmaksuja ja prosenttiosuuksia mahdollisista tulevista voitoista. Seuraavien viikkojen ja kuukausien aikana mielenosoitukset alkoivat muuttua väkivaltaisiksi mellakoiksi. PepsiCon pullottamoita ja kuorma-autoja vastaan tehtiin kranaatti- ja polttopulloiskuja, joissa tuhoutui ainakin 37 ajoneuvoa. Manilassa 13. helmikuuta 1993 tehdyssä hyökkäyksessä torille pysähtynyttä Pepsin kuorma-autoa heitettiin kranaatilla, joka kimposi autosta ja räjähti tappaen opettajan ja viisivuotiaan tytön. Lisäksi kuusi ihmistä loukkaantui. Toukokuussa 1993 kolme PepsiCon työntekijää kuoli kranaatin räjähdettyä yhtiön tehtaalla Davaossa. Jotkut väittivät PepsiCon lavastaneen hyökkäykset mustamaalatakseen sitä vastaan järjestäytyneitä kuluttajaryhmiä.
Haukipudas
Liikenne
Oulun lentoasema sijaitsee noin 35 kilometrin päässä Haukiputaalta.
Gagauzia Turkvision laulukilpailussa
2015
Gagauzia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Valentin Ormanji kappaleella "Sev beni sev". Finaalissa Ormanji sai 154 pistettä ja sijoittui kymmenenneksi.
Amalthea-ryhmä
Amalthea-ryhmä käsittää Jupiterin neljä sisintä kuuta. Ne ovat läheisessä tekemisessä Jupiterin renkaiden kanssa sillä ne imevät renkaan ainesta sekä myös syöttävät renkaisiin ainesta. Kuiden etäisyys Jupiteriin on 128 000–222 000 kilometriä.
Valentin Kolumb
Valentin Hristoforovitsh Kolumb (3. toukokuuta 1935 Myzener, Mork, Marinmaa – 8. joulukuuta 1974 Joškar-Ola) oli marilainen runoilija ja toimittaja.
Erik Kråkström
Kråkström oli Suomen arkkitehtiliiton puheenjohtajana 1966–1967. Hän oli kiinnostunut myös kuvataiteesta. Hän sai professorin arvonimen vuonna 1975. Vuosina 2004–2005 hän kuului Porvoon kaupungin julkisivulautakuntaan.
Saint-Rivoal
Saint-Rivoal on kunta läntisessä Ranskassa Finistèren departementissa Bretagnen alueella. Se sijaitsee noin 47 kilometriä Brestin kaupungista itään. Kunta sijaitsee keskellä Armorikan luonnonpuistoa ja Monts d'Arréen vuorijonoa. Kunnan alueella oleva 381 metriä korkea vuori Mont Saint-Michel de Brasparts kohoaa ympäröivästä Yeun Elezin soisesta maastosta. Vuoren huipulla on Pyhän Mikaelin kunniaksi pystytetty kappeli. Kappelin paikalla oli vuonna 1672 valmistunut temppeli joka hävitettiin Ranskan suuren vallankumouksen aikana. Nykyinen kappeli valmistui vuonna 1891. Kappelin vieressä on betoninen ympyrä. Se on jäännös suurikokoisesta Bernhard-tutkasta, jota käytettiin saksalaisten lentokoneiden radionavigointiin toisen maailmansodan aikana.
Friend of Dorothy
pienoiskuva|[[Judy Garland vuoden 1939 elokuvassa The Wizard of Oz Dorothyn roolissa.]] Friend of Dorothy (suom. Dorothyn ystävä) on homokulttuuriin kuuluva termi, joka tarkoittaa homomiestä. Nykyään sanonnalla viitataan myös muihin LGBTQ+ ihmisiin. Termiä käytettiin salakoodina homojen keskuudessa 1900-luvun puolella, jolloin seksuaalivähemmistöön kuuluminen oli laitonta tai paheksuttavaa. Salakoodilla vähemmistöön kuuluvat tunnistivat toisensa.
Sisäinen resistanssi
Ideaalisen jännitelähteen antama jännite ei riipu siitä, miten lähdettä kuormitetaan. Todellisen lähteen antama jännite putoaa kuitenkin kuormituksen vaikutuksesta aina jonkin verran. Tilannetta mallinnetaan olettamalla, että ideaalisen lähteen, jonka lähdejännite on E, kanssa on sarjassa tietty resistanssi, lähteen sisäinen resistanssi R_i.
Sentinel (panssarivaunu)
Kehitys
Vuonna 1939 Australian asevoimilla ei ollut nykyaikaisia panssarivaunuja ja siksi sellainen päätettiin suunnitella. Panssarivaunuun otettiin M3 Leen telapyörät sekä tehtiin uusi runko ja torni. Päätykki laitettiin torniin, eikä runkoon kuten M3 Leessä. Vaunu oli valmis vuonna 1941, kun projekti oli kestänyt ”vain” 22 kuukautta. Lyhyestä ajasta huolimatta vaunussa oli hitsattu panssari, eikä pultattua (pultattu panssari suojaa huonommin) ja vaunu oli muutenkin ominaisuuksiltaan hyvä. Tuloksena oli Sentinel AC 1, jonka pääaseena oli 40 millimetrin (2 naulaa) tykki.
Montana
Talous
Montana tuottaa noin viisi prosenttia maan kivihiilituotannosta, ja sillä on suurimmat hyödynnettävissä olevat kivihiilivarat. Osavaltion viisi öljynjalostamoa käyttävät pääosin Kanadasta ja Wyomingistä tuotua raakaöljyä. Vesivoiman tuottajana se on osavaltioista viidennellä tilalla. Noin kahdeksan prosenttia sähköstä tuotetaan suurilla tuulivoimaloilla.
Roksitromysiini
Roksitromysiinin kemiallinen kaava on C41H76N2O15, moolimassa 837,047 g/mol ja CAS-numero 80214-83-1.
Ville-Vesa Vainiola
Junioriura
Kesällä 2005 Vainiola liittyi Lukon SM-liigajoukkueen rinkiin ja pelasi heidän mukanaan harjoitusotteluita. Hän pelasi kauden 2004–2005 kuitenkin kokonaan seuran A-nuorissa, joiden kapteenina Vainiola toimi. Hän voitti tehoilla 21+41=62 koko A-nuorten SM-liigan piste- ja syöttöpörssin. Vainiolalla oli myös koko sarjan paras piste per peli -keskiarvo (1.59). Hänet valittiin myös A-nuorten SM-liigan lokakuun 2004 kuukauden pelaajaksi.
Ammattilaisura
Kaudella 2005–2006 Vainiola debytoi Lukon SM-liigajoukkueessa ja nousi sen vakiokokoonpanoon. Hänen tulokaskautensa toi 49 runkosarjaottelussa tehot 1+4=5. Vainiola pelasi kautensa varsin pienessä roolissa. Hän teki liigauransa avausmaalin läpiajosta kauden viimeisessä ottelussa 15. maaliskuuta 2006 Tapparaa vastaan ottelun viimeisellä minuutilla ajassa 59.07. Vainiola pelasi osan kaudestaan myös vielä Lukon A-nuorissa. Hän teki siellä 15 runkosarjaottelussa 23 tehopistettä ja Vainiolan piste per peli -keskiarvo (1.53) oli jälleen A-nuorten SM-liigan paras. Helmikuussa 2006 hän teki kaksivuotisen jatkosopimuksen Lukon kanssa.
Myös toisella SM-liigakaudellaan 2006–2007 Vainiolalta jäi läpimurto tekemättä. Hän pelasi kautensa pääasiassa itselleen hieman luonnottomassa roolissa nelosketjun laitahyökkääjänä. Vainiola pelasi myös yhteensä viisi Mestis-ottelua lainalla Forssan Palloseuran ja Kajaanin Hokin paidoissa. Kaudella 2007–2008 hän jatkoi Lukossa pienessä roolissa ja pelasi kokoonpanoon mahtuessaan useimmiten 13. hyökkääjänä. Vainiola teki molempina kahtena jälkimmäisenä liigakautenaan runkosarjassa kuusi tehopistettä. Kaudella 2008–2009 hän jatkoi uraansa vuoden mittaisella sopimuksella Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa.
Labrys-lippu
Labrys-lippu on yksi useista lesbojen pridelipuista. Siitä ei kuitenkaan ole tullut suosituinta lippua muun muassa siksi, että se ei tullut lesboyhteisön sisältä, vaan sen suunnitteli homomies.
Sukelluspuku
Historiaa
Maailman vanhin säilynyt sukelluspuku ”Wanha herra” on valmistettu vasikannahasta 1700-luvulla. Se on näytteillä Raahen museossa.
Michigan
Michigan [] on Yhdysvaltojen osavaltio. Se liittyi liittovaltioon 26. osavaltiona 26. tammikuuta 1837. Osavaltion nimi tulee Michiganjärven nimestä, jonka uskotaan tulevan chippewa-heimon kielen sanasta meicigama, 'suuri vesi'. Osavaltion väkiluku vuonna 2020 oli noin 10,1 miljoonaa.
Maantiede
Michiganissa on lauhkea ilmasto, ja vuodenajat erottuvat selvästi toisistaan. Lämpimintä on eteläisen niemimaan eteläosissa. Detroitissa on lämpimintä heinäkuussa, jolloin keskimääräinen ylin lämpötila on 28,1 astetta. Keskimääräinen alin on pakkasen puolella joulukuusta maaliskuuhun, alimmillaan tammikuussa −6,5 astetta.
Liikenne
Michiganissa on kaikkiaan 47 lentoasemaa. Suurin niistä on Detroit Metropolitan Wayne County International Airport.
Michiganissa on 24 satamaa, joista suurimmat Detroitissa, Menomineessa ja Sault Ste Mariessa. Detroitin satamassa käsitellyt rahtimäärät olivat Yhdysvalloissa 41. suurimmat vuonna 2011.
Luettelo toisen maailmansodan panssarivaunuista
X
Guy Carbonneau
Peliuran jälkeen
Carbonneau valmensi Montrealin 2007–2008 runkosarjassa 104 pisteeseen ja Itäisen konferenssin kärkipaikkaan. Hän oli kauden päätteeksi ehdolla NHL:n parhaalle valmentajalle annettavaan Jack Adams Awardiin. Seuraava kausi ei sujunut Carbonneaun valmentamalta Montrealilta yhtä hyvin, ja tammikuun lopun ja helmikuun aikana joukkue hävisi 13 pelistään 10. Carbonneau erotettiin maaliskuussa ja Bob Gainey palasi joukkueen päävalmentajaksi.
Reija Bister
Reija Bister (s. 29. maaliskuuta 1952 Tampere) on suomalainen harpisti.
Pertti Torstila
Ura
Torstila oli vuosina 1992–1996 suurlähettiläs Unkarissa sekä Kroatiassa. Vuosina 1996–2000 hän oli ulkoasiainministeriön poliittisen osaston päällikkö ja vuosina 2000–2002 alivaltiosihteeri. Vuosina 2002–2006 hän oli Suomen suurlähettiläs Tukholmassa ennen siirtymistään ulkoasiainministeriön valtiosihteeriksi toukokuussa 2006. Eläkkeelle hän jäi tehtävästä helmikuussa 2014.
Artur Kapp
Kapp syntyi Suure-Jaanissa. Myös hänen poikansa Eugen ja veljenpoikansa Villem Kapp olivat säveltäjiä.
Kapp aloitti opintonsa Pietarin konservatoriossa vuonna 1891. Hänelle opetti sävellystä Nikolai Rimski-Korsakov. Hän palasi työskentelemään Viroon vuonna 1920 ja vetäytyi akateemiselta uralta vuonna 1944 palatakseen kotikonnuilleen Suure-Jaaniin.
Askaisten kirkko
Hautausmaa
Askaisten sankarihautojen muistomerkin on suunnitellut Markku Ekblom ja se on pystytetty vuonna 1951.
Croix-Saint-Leufroy
La Croix-Saint-Leufroy on ranskalainen kaupunkikunta, joka sijaitsee Euren departemetissa ja Ylä-Normandian alueella.
Pimpinellaruusu
Pimpinellaruusu (Rosa spinosissima, syn. Rosa pimpinellifolia ) on valkokukkainen, hyväntuoksuinen pensasruusu. Pimpinellaruusun kerrottukukkainen lajike juhannusruusu (Rosa spinosissima 'Plena') on perinteinen suomalainen koristepensas.
Levinneisyys
Villi pimpinellaruusu, jossa on yksinkertaiset kukat, kasvaa luonnonvaraisena Länsi-, Keski- ja Etelä-Euroopassa (pohjoisimmillaan Norjassa ja Islannissa) sekä Luoteis-Afrikassa.
Gump Worsley
Yhteensä Worsley pelasi NHL:ssä 861 runkosarjan ottelua, joista voitti 335 ja hävisi 352. Hän jakaa 352 häviöllään NHL-ennätyksen Curtis Josephin kanssa. Nollapelejä Worsley torjui 43 ja pudotuspeleissä hän pelasi 66 ottelussa, joista voitti 40. Worsley valittiin vuonna 1980 Hockey Hall of Fameen.
Worsley kuoli 26. tammikuuta 2007 St. Hyacinthessä. Hän oli aiemmin viikolla joutunut sairaalahoitoon saatuaan sydänkohtauksen.
Hadrosaurus
Hadrosaurus (”iso lisko”) oli kookas kasvinsyöjäsorsalisko, joka eli Pohjois-Amerikassa myöhäisliitukaudella 78–68 miljoonaa vuotta sitten. Hadrosauruksella oli pituutta 10 metriä ja painoa 3,2 tonnia. Tämä hirmulisko liikkui sekä kahdella että neljällä raajalla.
Elintavat
Hadrosaurukset elivät laumoissa, joissa eli eri ikäisiä yksilöitä. Laumoissa eläimet olivat paremmin turvassa teropodeilta. Hadrosauruksella oli kuonossaan iso luukyhmy, jota se käytti äänien tuottamiseen. Ääntelyllä Hadrosaurukset varoittivat toisiaan teropodeilta ja ohjasivat mahdollisesti eksyneet poikaset takaisin laumaan. Huutoja käytettiin kenties myös parittelukutsuina. Hadrosauruksella oli hampaaton nokka, mutta leuoissa oli satoja pieniä poskihampaita. Hampaillaan Hadrosaurus pystyi jauhamaan sitkeämpiäkin kasveja.
Mikko Kirjavainen
Mikko Seppo Ilmari Kirjavainen (s. 4. marraskuuta 1957 Helsinki) on suomalainen Rajavartiolaitoksen palveluksesta vuoden alussa 2015 eläkkeelle jäänyt kenraalimajuri.
Outside (David Bowien albumi)
Kappaleet
Kaikki sanoitukset on kirjoittanut David Bowie.
Ariosofia
1926 perustettiin Ariosofinen yhdistys, joka nimettiin Neue Kalandsgesellschaftiksi vuonna 1928, ja Ariosophische Kulturzentraleksi vuonna 1931. Yhdistys perusti samana vuonna ariosofisen koulun Presbaumiin.
Elina Vähälä
Ura
Syyskuussa 2015 Vähälä soitti erittäin harvoin esitetyn Sibeliuksen viulukonserton varhaisversion Hannu Linnun johtaman Radion sinfoniaorkesterin kanssa.
Laura Lindstedt
Elämä ja ura
Loppuvuodesta 2023 julkaistavassa väitöskirjassaan Mielen reunoilla, merkityksen kynnyksellä Lindstedt käsittelee kaunokirjallisten tropismien mysteeriä ja pohtii, voiko käsitettä soveltaa muidenkin kuin Nathalie Sarrauten tuotantoon. Hän esittelee väitöskirjassaan Sarrauten tuotantoa ja toisen maailmansodan jälkeistä ransakalaista kirjallisuuskeskustelua.
Mike Duda
Bassonsoiton ja taustalaulun lisäksi Duda on osallistunut W.A.S.P:ssa laulujen tekemiseen. Blackie Lawless on kirjoittanut, että kun hän saa tehtyä luonnoksen uudesta laulusta, hän yleensä esittelee sen Dudalle ennen muita. Dudan reaktiosta Lawless on oppinut nopeasti päättelemään, kannattaako laulun kehittelyä jatkaa. Lawless kutsuu tätä Duda-testiksi.
PSX emulator
pSX ei käytä ulkoisia laajennuksia PlayStationin emulointiin, vaan suosii yksinkertaista ja helppokäyttöistä lähestymistapaa. Tästä huolimatta emulaattori tarvitsee BIOSin toimiakseen.
Lokalisointi
Tuki lokalisoinnille lisättiin versioon 1.10, joka sisälsi useille kielille käännetyn käyttöliittymän. Virallisten tuki foorumeiden käyttäjät vastaavat pääosin käännöksistä. Myös ohje tiedoston käännös on suunnitteilla tiedoston uudelleen kirjoittamisen jälkeen. Versio 1.13 sisältää 24:n kielen valikoiman johon kuuluu muun muassa englanti, suomi ja leetspeak.
Osmo Tammisalo
Osmo J. Tammisalo (s. 14. heinäkuuta 1970 Helsingin maalaiskunta) on suomalainen tietokirjailija ja tiedetoimittaja. Koulutukseltaan hän on elintarviketieteiden maisteri (Helsingin yliopisto 1996). Tammisalo on Darwin-seuran perustajajäsen, ja hän kuuluu Suomen tietokirjailijoihin. Hän harrastaa sirkusta ja on esiintynyt muun muassa nykysirkusryhmä Circo Aereon Camping-esityksessä.
thumb|upright|Osmo Tammisalo [[Charles Darwin|Charles Darwinin patsaan luona.]]
Lytton
Lytton voi tarkoittaa seuraavia:
Robert Thomas (jääkiekkoilija)
Seuraura
London Knights varasi Thomasin 26. pelaajana OHL:n varaustilaisuudessa 2015. Hän siirtyi joukkueeseen kaudeksi 2015–2016. Thomasin tulokaskausi liigassa toi 40 runkosarjaottelussa tehot 3+12=15 ja 15 playoff-ottelussa tehot 1+4=5. Hän voitti kauden päätteeksi sekä OHL:n mestaruuden, J. Ross Robertson Cupin että Memorial Cupin. Kaudella 2016–2017 Thomas oli London Knightsin toiseksi paras syöttäjä ja kolmanneksi paras pistemies tehoilla 16+50=66. Pudotuspeleissä hän oli joukkueen paras syöttäjä yhdeksällä syöttöpisteellään. Thomas pelasi kauden aikana myös CHL Top Prospects Gamessa.
Jim Thorpe
Tukholman olympialaiset 1912
Viisiottelua seuranneena päivänä Thorpe sijoittui korkeushypyssä jaetulle neljännelle sijalle tuloksella 187 cm. Hän kilpaili myös pituushypyssä, jossa hän sijoittui seitsemänneksi tuloksella 689 cm.
Urheilu-uran jälkeen
Vuonna 1950 yhdysvaltalaiset urheilutoimittajat äänestivät Thorpen vuosisadan alkupuolen suurimmaksi urheilijaksi, ja Warner Brothers oli ostanut Thorpen elämäkerran elokuvaoikeudet maailmansodan jälkeen. Thorpen elämäkertaelokuva Olympiasankari (Jim Thorpe – All-American) julkaistiin vuonna 1951. Thorpea näytteli elokuvassa Burt Lancaster. Thorpe itse oli mukana teknisenä asiantuntijana.
Ruskolilja
Levinneisyys ja elinympäristö
Ruskolilja on laajalti levinnyt suureen osaan Eurooppaa. Se kasvaa vuoristoniityillä ja rinteillä. Ne suosivat kalkkipitoista maaperää lämpimissä, aurinkoisissa paikoissa, mutta kasvavat myös hieman happamassa maaperässä. Niitä löytyy 500–1 900 metrin korkeudesta mpy. pienoiskuva|center|Sahramiruskolilja (L. bulbiferum subsp. croceum).
Kim Mattsson
Kim Jouni Ilari Mattsson (s. 29. marraskuuta 1962 Helsinki) on suomalainen kenraalimajuri.
Suomen sisällissodan nimet
Sisällissota
Suomen sisällissodasta puhuttaessa termin käyttö on yleistynyt 1970-luvulta lähtien ja se on tällä hetkellä eniten käytetty vuoden 1918 sodan nimi. Sen mukaan sota oli maan sisäinen ja pääasiassa seurausta suomalaisten keskinäisestä valtataistelusta. Kumpikaan osapuoli ei pyrkinyt erottamaan alueita Suomesta tai liittämään alueita Suomeen vaan kamppailu käytiin kansallisen ja valtiollisen kokonaisuuden sisällä taisteluna maan sisäisestä vallasta. Merkittävä osa suomalaisesta siviiliväestöstä, erityisesti Etelä-Suomessa, oli jakautunut punaisiin ja valkoisiin. Vuoden 1918 sotaan osallistui vajaat 200 000 suomalaista sotilasta ja yhteensä noin 20 000 ulkomaista sotilasta. Varsinkin pienten valtioiden sisällissotiin osallistuu usein muiden valtakuntien joukkoja. Samoin sodan 37 000 uhrista 34 000 oli Suomen kansalaisia. Sisällissota-nimitystä puoltaa sekin, että silloin sotaa voidaan verrata muun muassa Espanjan, Venäjän ja Yhdysvaltain vastaaviin tapahtumiin.
Persianlahden arabimaiden yhteistyöneuvosto
Jäsenvaltiot
Jordania ja Marokko neuvottelivat liittymisestä vuonna 2011.
Seksuaali- ja sukupuolivähemmistöjen oikeudet Taiwanissa
Sukupuolen korjaus
Vuodesta 2020 lähtien taiwanilaiset ovat voineet valita kolmannen sukupuolen henkilöllisyyskortteihinsa.
Waiting for the Dawn
Waiting for the Dawnin sanoitukset käsittelevät muinaista Egyptiä, ja samaa teemaa noudattelevan kansitaiteen on piirtänyt Iron Maidenille tekemistään töistä tunnettu Derek Riggs. Albumilla vierailee useita tunnettuja muusikoita kuten Michael Romeo, Roland Grapow, Arjen Anthony Lucassen, Janne Wirman ja Mika Karppinen.
Mika Mäntynen
Mika Mäntynen (s. 26. maaliskuuta 1978) on suomalainen jalkapalloilija. Pelipaikaltaan hän oli hyökkääjä.
Avoparikaija
Avoparikaija lemmikkinä
alt=Vihreä koiras avoparikaija ihmisen kädellä.|pienoiskuva|Nuori koiras avoparikaija. Avoparikaija on lemmikkinä melko samanlainen kuin muutkin papukaijalinnut: ne ovat perinteisiin lemmikeihin verrattuna äänekkäitä, sotkuisia, tuhoisia ja muutenkin vaativia. Ne vaativat paljon tilaa sekä omistajaltaan aikaa ja omistautumista. Avoparikaijan hoito ei eroa juuri lemmikkilintujen perushoidosta. Voidakseen hyvin se tarvitsee lajitoverin seuraa, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.
Asketismi
Kristinuskossa
400px|thumb|right|[[Fra Angelico|Fra Angelicon Kohtauksia erämaaisien elämästä (v.1420)]] Kristinuskossa asketismia on esiintynyt sen kaikissa muodoissa.
Juuret kristilliselle asketismille löytyvät osin jo antiikin filosofien ajattelusta ja ajan lääketieteellisistä teorioista. Tärkeämpi ja suorempi vaikutuskanava on kuitenkin Jeesuksen ajan Israelin (Juudea ja Samaria) kulttuuri, jossa asketismi kuului osana uskonnonharjoittamiseen. Uuden testamentin kuuluisa askeetti oli Johannes Kastaja, joka eli erämaassa, "ei syönyt leipää eikä juonut viiniä" (Lk. 7:33), mutta myös Jeesus vetäytyi Uuden testamentin mukaan erämaahan rukoilemaan, paastoamaan ja taistelemaan kiusauksia vastaan (Mt 4). Vastaavasti, apostoli Paavalille avioliitto oli Jumalan säätämä mahdollisuus (näin vastustaen kaikkein jyrkimpiä askeettisia vaatimuksia), mutta erona vallitsevista hellenistis-roomalaisesta ja juutalaisesta perinteistä, avioliitto oli hänelle toisen luokan vaihtoehto naimattomuuden rinnalla (1. Kor. 7).
Kristinuskon tultua sallituksi Milanon ediktin (313 jaa.) jälkeen uusi toimintavapaus teki kristinuskon käännytystyön näkyväksi, ja keskustelu asketismin merkityksestä osana kristillistä elämäntapaa nousi esiin. On kuitenkin liioittelua pitää 300-lukua kristillisen asketismin syntyaikana. Kuuluisin Egyptin erämaiden erakoista Antonios (k. 356), ei siis ollut ensimmäinen kristillinen askeetti, erakko tai edes munkki, kuten etenkin vanhemmassa tutkimuksessa on esitetty.
Tyko Hagman
Hagmanin vanhemmat olivat Kälviän nimismies Nils Johan Erik Hagman ja Sofia Margareta Hagman. Hänen sisariaan olivat suomalaisen naisasialiikkeen pioneeri Lucina Hagman ja Suomen ensimmäisen kansanopiston perustaja Sofia Hagman. Tyko Hagman pääsi ylioppilaaksi 1869 Vaasan lukiosta. Valmistuttuaan filosofian kandidaatiksi 1879 Hagman toimi opettajana ja lehtimiehenä eri puolilla Suomea. Hän oli Viipurin suomalaisen reaalikoulun saksan- ja ruotsinkielen opettaja 1881–1887, Savonlinnan lyseon historian ja kielten opettaja 1888–1889 ja sisarensa perustaman Kangasalan kansanopiston historian opettaja 1890–1893. Viipurissa asuessaan hän oli päätoimittajana Ilmarinen ja Wiipurin Sanomat -lehdissä 1884–1885. Myöhemmin hän oli Uuden Suomettaren ulkomaanosaston toimittajana, Karjalattaren toimittajana 1894–1897 ja vuonna 1901 lakkautetun Hämäläisen toimittajana 1898–1901. Hän julkaisi myös Koulutoveri-nimistä lehteä Hämeenlinnassa.
Ágioi Apóstoloi (Attika)
pienoiskuva|vasen|Ágioi Apóstoloin kylän rantaa. Ágioi Apóstoloin kylä, suomeksi ”Pyhät apostolit”, sijaitsee Attikan koillisrannikolla Eteläisen Euboianlahden rannalla linnuntietä noin 39 kilometriä pohjoiskoilliseen Ateenasta. Se on osa Kálamoksen kyläyhdyskuntaa ja kuului aiemmin Kálamoksen kuntaan ja vuodesta 2011 lähtien Oropóksen kunnan Kálamoksen kunnallisyksikköön.
Naantalin sokeritehdas
Historia
Tehtaalle löytyi sopiva paikka Naantalin sataman tuntumasta, ja tehdas valmistui vuonna 1953. Naantalissa valmistettiin suurasiakkaille ja teollisuudelle kidesokeria. Sivutuotteina valmistettiin kuivattua rehua ja melassia. Tehtaan yhteydessä toimi astioimislaitos, jossa tehtiin nestemäisten tuotteiden astiointia tukku- ja vähittäispakkauksiin. Oy Juurikassokerin toimitusjohtajana oli vuosina 1952–1979 Pentti Sarkamies, joka teki paljon töitä myös sokerijuurikkaan viljelyn kehittämisen eteen.
Aiheesta muualla
60.46153°N, 22.04017°W
Egersund
Egersundissa on riehunut tulipalo kolmesti, vuosina 1843, 1859 ja 1862.
Shigeru Miyamoto
Nintendo
Äskettäin perustettu Nintendo of America etsiskeli vuonna 1980 hittipeliä, joka loisi yhtiölle nimeä kasvavilla peliautomaattimarkkinoilla. Prototyypeillä tehdyt testit yhdysvaltalaisilla pelaajilla osoittivat pelin Radar Scope olevan hittiainesta Yhdysvaltain markkinoille. Pelikoneita tilattiin suuri määrä, mutta toimituksen aikana kiinnostus pelialalla oli vaihtunut ja Radar Scope osoittautui flopiksi. Nintendon oli alkujaan tarkoitus rakentaa liiketoimintansa kansainvälistämisen varaan. Maahan tuoduista pelikoneista vain kolmannes saatiin myytyä, ja loppujen pitäminen varastossa maksoi yritykselle rahaa. Selviytyäkseen takaiskusta Nintendo of American johtaja Minoru Arakawa pyysi, että heille lähetettäisiin muunnospaketti, jolla pelikoneisiin saisi asennettua uuden pelin. Yamauchi kiinnitti Miyamoton tehtävään ainoana vapaana henkilönä, ja peliprojektin valvojana toimi Gunpei Yokoi. Onnistuminen merkitsisi Nintendo of American menestystä, epäonnistuminen vararikkoa.
Miyamoton luomat Donkey Kongin kolme hahmoa ovat Donkey Kong, Jumpman ja Pauline. Jump Man tuli myöhemmin tunnetuksi nimellä Mario ja hahmo esiintyy nykyään yli sadassa pelissä useammassa kuin kymmenessä pelikoneessa. Donkey Kong on myös esiintynyt monissa peleissä, etenkin Mario-sarjan peleissä. Pauline-hahmolle Donkey Kong jäi ensimmäiseksi ja pitkäksi aikaa viimeiseksi esiintymiseksi. Vain Super Mario Bros. on nostanut Nintendon statusta pelimarkkinoilla yhtä dramaattisesti kuin Donkey Kong. Super Mario Bros. tehtiin Nintendo Entertainment System -konsolille ja se muutti laitteen 80-luvun johtavaksi konsoliksi sekä esitteli tasohyppelypelin uudenlaisena pelityyppinä. Miyamoto on sanonut suunnitelleensa Marion hahmoksi, joka voidaan sijoittaa erilaisiin tilanteisiin ja lajityyppeihin.
Huolimatta suuresta menestyksestään ja ansioistaan Nintendolle Miyamoton sanotaan olevan hyvin vaatimaton persoona. Hän saa omasta pyynnöstään keskivertopalkkaa ja käyttää usein polkupyörää ajaessaan töihin. Miyamoto oli ensimmäinen AIAS:n kuuluisuuksien listaan hyväksytty henkilö (1998). Kunnianosoitus on yhteenveto Miyamoton elämäntyöstä ja suuresta vaikutuksesta videopeliteollisuudelle. Maaliskuussa 2005 Miyamoto oli ensimmäisiä San Franciscon Walk of Gameen tähtensä saavista henkilöistä. Maaliskuussa 2006 Ranskan kulttuuriministeriö ritaroi Miyamoton kulttuurin ja taiteen hyväksi tekemästä työstään. Miyamoto on yksi ensimmäisistä tähän kunnia-asemaan nousseista videopelisuunnittelijoista. Toukokuussa 2012 Espanjan kruununprinssi Felipe palkitsi Miyamoton tämän peliteollisuuden hyväksi tekemästä työstään. Palkintoperusteluissa yli sata peliä suunnitelleen Miyamoton sanottiin mullistaneen peliteollisuuden väkivallattomilla videopeleillään, jotka vetosivat sekä molempiin sukupuoliin että myös eri ikä-, kulttuuri- ja sosiaaliryhmiin. Vuonna 2019 Japanin valtio tunnusti hänet kulttuurisesti merkittäväksi ja ansiokkaaksi henkilöksi.
HMS Warspite (1913)
Ensimmäinen maailmansota
Warspite törmäsi 24. elokuuta HMS Valiantin kanssa, minkä seurauksena alus oli telakalla 29. syyskuuta saakka. Alus ei osallistunut palvelukseen palattuaan enää aktiivisesti sotatoimiin.
Telakalla Portsmouthissa 1934–1937
Kansipanssaria pääkannella etummaisen tykkitornin edessä lisättiin kolmituumaiseksi ja makasiinien yläpuolella olevaa panssarikantta 5,5 tuumaan, samoin konehuoneiden yläpuolella oleva panssari 3,5-tuumaiseksi. Pääaseiden tornien korotuskulmia lisättiin niin, että oli mahdollista ampua 30 asteen korotuskulmalla, mikä lisäsi aseiden kantaman 32 300 jaardiin käytettäessä uusia ampumatarvikkeita. Jäljellä olevat 4 tuuman ilmatorjuntatykit korvattiin neljällä kaksiputkisella 4 tuuman Mk XIX -tykeillä. Etummaisin ja taaimmaisin 6 tuuman tykki kummaltakin laidalta poistettiin.
Toinen maailmansota
Toisen maailmansodan alkaessa Warspite jatkoi palvelustaan Välimerellä, kunnes se sai käskyn liittyä Kotilaivastoon lokakuun lopulla. Warspite saapui Gibraltarille 6. marraskuuta 1939. Saksan laivaston taisteluristeilijöiden Gneisenaun ja Scharnhorstin kauppamerenkululle aiheuttaman uhan vuoksi Warspite määrättiin suojaamaan Halifaxiin meneviä saattueita.
Välimeri
Scapa Flow'hun saavuttuaan Warspite määrättiin Välimerelle, ja alus saapui Aleksandriaan 14. toukokuuta 1940. Warspite osallistui Calabrian taisteluun 9. heinäkuuta, jossa kohdattiin Italian laivaston taistelulaivat Giulio Cesare ja Conte di Cavour. Warspite osui Giulio Cesareen kerran 15 tuuman pääaseillaan ja aiheutti osuman saaneen aluksen nopeuden putoamisen 18 solmuun.
Intian valtameri
Vuoden 1942 aikana Warspiten 20 millimetrin ilmatorjuntatykkien määrä lisättiin viiteentoista ja tyypin 273 tutka asennettiin vanhentuneen tyypin 271 tilalle.
Telakalla Gibraltarilla ja Rosythissa
Warspite lähti jatkamaan matkaa 1. marraskuuta hinattuna kohti Gibraltaria, jossa se oli telakalla neljä seuraavaa kuukautta.
Normandia
pienoiskuva|vasen|upright=1.6|Laivasto-osastot Normandian maihinnousussa Palattuaan palvelukseen Warspite liitettiin Normandian maihinnousua tukevaan laivastoon osaksi Itäistä ryhmää, jonka tehtävänä oli muun muassa tulittaa saksalaisten asemia Sword Beachillä. Samoin alus toisinaan suoritti tulitukitehtäviä muillakin rannoilla. Tehtävien suoritusta hieman heikensi se, että Fritz-X:n osuman jälkeen X-torni ei edelleenkään ollut toimintakunnossa samoin kattilahuone No. 4 ei ollut toimintakuntoinen.
Gold Beachin tulitukitehtävän jälkeen Warspiten oli palattava Rosythiin telakalle pääaseiden vaihtoon, koska niiden putket olivat kuluneet käyttökelvottomiksi. Matkalla Rosythiin Warspite osui magneettimiinaan, joka aiheutti merkittävät vauriot. Vaurioista huolimatta alus kykeni purjehtimaan Rosythiin, jossa suoritettiin ainoastaan välttämättömät korjaukset aluksen palauttamiseksi tulitukitehtäväänsä.
Paluunsa jälkeen Warspite pommitti Brestiä 25. elokuuta, Le Havrea 10. syyskuuta ja Walcherenia, jonne tehtiin maihinnousu 1. marraskuuta. Walcherenin tulitukitehtävä oli viimeinen kerta kun Warspiten pääaseita käytettiin. Pääosin toimintakyvyttömänä Walcherenin jälkeen alus siirrettiin reserviin 1. helmikuuta 1945.
Show Me the Meaning of Being Lonely
Musiikkivideo
Kappaleen "Show Me The Meaning Of Being Lonely" musiikkivideon ohjasi Stuart Gosling 11. - 12. joulukuuta 1999 Los Angelesissa, Kaliforniassa. Videossa seurataan jokaista yhtyeen jäsentä erikseen kunnes viimeinen kertosäe alkaa.
Konevitsan luostari
Luostarin perustaja
Luostarin perustaja pappismunkki Arseni oli venäläinen Valamon luostarin munkki, alun perin kotoisin Novgorodista. Hän eli kolmisen vuotta Kreikassa Athos-vuorten luostarissa ja palasi sieltä takaisin Venäjälle tuoden mukanaan uusia tapoja ja käytäntöjä venäläiseen ja karjalaiseen uskonelämään, muun muassa hesykastisen mystiikan perusteet.
Luostarin perustaminen
Arseni koki joutumisensa saarelle Jumalan johdatuksena ja hän nousi saarella olevalle kukkulalle, pystytti ristin ja ryhtyi rakentamaan itselleen asumusta, keljaa. Tätä pidetään Konevitsan luostarin alkuna.
Talvisota ja jatkosota
Luostarin viimeinen Suomen-ajan johtaja, isä igumeeni Mavriki (Mihail Serechin) kuoli vuonna 1944 ja omasta pyynnöstään hänet haudattiin entisten igumeenien rinnalle Konevitsan luostarin pääkirkon alttarin taakse. Haudalle pystytettiin puinen risti, joka on vielä elokuussa 2008 jäljellä.
Evakkoluostari sodan jälkeen Suomessa
Vanhentuva veljestö harveni, luostarin arkitöiden teko vaikeutui, kalusto ja kiinteistö rappeutui, taloudelliset vaikeudet alkoivat, kylmät ja ankarat sääolosuhteet huononsivat elinoloja. Monien muutosten ja vaikeuksien kautta luostarin toiminta päätettiin lopettaa vuonna 1956 ja jäljellä oleva veljestö siirtää Heinäveden Valamon luostariin, jolloin sinne oli muuttamassa enää vain yhdeksän veljestön jäsentä. Evakko-Konevitsan viimeinen johtaja oli igumeeni Pietari (Pauli Jouhki) joka sotilaspappina talvella 1940 yhdessä isä Paavalin, isä Iraklin, isä Simforianin ja insinööri Kudratsevin kanssa hoiti Valamon luostarin omaisuuden evakuoinnin.
Konevitsan luostari Laatokalla neuvostoajan jälkeen
Sotien jälkeen vanha Konevitsan luostari Laatokan saarella oli muussa käytössä, muun muassa sotilaiden tukikohtana lähes viidenkymmenen vuoden ajan. Olojen helpotettua saarelle alkoi muuttaa uusia rukoilijoita ja venäläisen luostarin toiminta alkoi elpyä. Vuonna 1991 Konevitsan luostariin määrättiin johtajaksi (venäläisen perinteen mukaan varajohtajaksi) arkkimandriitta Nazari, joka aloitti aktiivisen luostarin jälleenrakentamisen muun muassa suomalaisten ortodoksien ja pyhiinvaeltajien avulla ja talkootyöllä. Luostarin ilme on kohentunut huomattavasti, vaikka neuvostoajan tuhot olivat suuret: esimerkiksi vanha hautausmaa oli tasoitettu jalkapallokentäksi, rakennukset olivat hirvittävässä kunnossa ja satama ja monet muut paikat täynnä ympäristölle vaarallisia jätteitä ja roskia.
Emilio Salgari
Elämä
Emilio Salgari syntyi Veronassa vuonna 1862. Kun hänen haaveensa laivastoupseerin virasta kariutuivat, hän ryhtyi kirjoittamaan tyydyttääkseen seikkailun ja tutkimusmatkailun haluaan. Hänen yli kahdensadan seikkailutarinansa päähenkilöt ovat vaihtelevista kulttuuritaustoista ja seikkailevat eksoottisissa ympäristöissä.
Enric Cristòfor Ricart
Enric Cristòfor Ricart i Nin (2. marraskuuta 1893 Vilanova i la Geltrú, Espanja – 11. maaliskuuta 1960) oli katalonialainen kaivertaja ja taidemaalari.
Elämä
Ricart syntyi Vilanova i la Geltrússa 1893. Hän aloitti opiskelut Francesc Galín kuvataidekoulussa Barcelonassa lokakuussa 1911, ja samaan aikaan siellä opiskelivat muun muassa Ramon Reventós ja Joan Miró. Ricart aloitti 1915 kaivertajana ja seuraavana vuonna rupesi myös taidemaalariksi. Hänen ensimmäinen näyttelynsä oli Dalmau-galleriassa Barcelonassa tammikuussa 1917. Ricart painosti alkujaan enemmän maalaustaiteeseen, mutta hän alkoi keskittyä näyttelynsä jälkeen kaivertamiseen. Hänen 1920 tekemä Pariisin-matka vahvisti suuntautumista kaivertamiseen. Ricart asettui 1926 asumaan Vilanova i la Geltrúún.
Degerbyn kirkko
Degerbyn kirkko on kirkkorakennus entisen Degerbyn kunnan alueella olevassa Degerbyn kylässä Inkoossa, Uudellamaalla. Kirkko on rakennettu vuosina 1931–1932. Se on muodoltaan pitkäkirkko. Tornin huippu on empiretyylinen. Kirkon sisäänkäynti on idässä ja alttari lännessä, toisin kuin kirkoissa yleensä. thumb|left|Kirkkosali kuorin suuntaan. thumb|250px|Degerbyn kirkko, sankarihaudat. För Fosterlandet, Isänmaan puolesta.
Alpo Pohja
Lähteet
<References />
Ubikviteetti (teologia)
Ubikviteetti merkitsee kristillisessä teologiassa Kristuksen inhimillisen luonnon läsnäoloa kaikkialla. Oppi kehitettiin luterilaisessa teologiassa, ja on ilmaistu Yksimielisyyden ohjeessa, erityisesti sen kahdeksannessa artiklassa. Opin mukaan Kristuksen inhimillinen luonto on korotettu jumalalliseen valtaan, ja näin ollen Kristus pystyy toteuttamaan lupauksensa olla läsnä sanassa ja sakramenteissa, kaikkein erityisimmin ehtoollisessa. Luterilaiseen ehtoollisoppiin yhdistettynä ubikviteetti-oppi tarkoittaa sitä, että Kristus voi olla ruumiillisesti jumalallisen voimansa vuoksi läsnä siellä, missä ikinä tahtoo. Tämän vuoksi hän on läsnä lukuisissa paikoissa (ehtoollisleivissä ja eukaristian vietoissa) yhtä aikaa (multivolipreesens).
Soijakastike
Perinteisesti soijakastiketta on käytetty japanilaisessa, kiinalaisessa ja kaakkoisaasialaisessa keittiössä, ja nykyisin sen käyttö on yleistä länsimaissakin. Soijakastiketta vähäsuolaisempi soijatuotevaihtoehto on tamari.
Kevin Hofland
Kevin Hofland (s. 7. kesäkuuta 1979 Brunssum, Limburg, Alankomaat) on alankomaalainen jalkapalloilija, joka edustaa Eredivisien Feyenoordia. Hoflandin pelipaikka on puolustaja.
Haminan kadettikoulu
Kadettikoulun kohtaloksi koitui kuitenkin yleinen venäläistämispolitiikka. Koulun käyneiden, "fredrikshamnarien", vaikutus jatkui Suomessa kauan, ja tunnettuja edustajia olivat muun muassa Carl Enckell, Rudolf Walden sekä koulusta erotettu C. G. Mannerheim.
Penélope Cruz
Ura
Euroopan elokuva-akatemia palkitsi Cruzin joulukuussa 2006 parhaana eurooppalaisena naisnäyttelijänä. Cruz sai palkinnon Pedro Almodóvarin elokuvasta Volver – paluu, josta hän sai myös ensimmäisen Oscar-, Bafta- ja Golden Globe -ehdokkuutensa.
Asemies (hahmo)
1980-luvun sarjakuva
Teelan, johon ensimmäisessä pienoissarjakuvassa viitattiin ”taistelujumalattarena”, ei myöskään sanottu alun perin olevan Asemiehen adoptiotytär. Ainoa ensimmäisten pienoissarjakuvien viittaus Asemiehen taustaan ja ominaisuuksiin on maininta siitä, että hän on ”kaikkien aseiden mestari” ja tästä syystä hyvin tunnettu henkilö koko Eterniassa. Vuonna 1983 ilmestyneen pienoissarjakuvan ”The Tale of Teela” myötä Asemiehestä tehtiin näkyvämpi hahmo Eternian palatsin ja vastikään luodun kuningasperheen rinnalle, ja hänen myös mainittiin olevan Teelan adoptioisä.
Ágios Panteleímonas
Ágios Panteleímonas (, ; ”Pyhä Panteleimon”) voi viitata seuraaviin paikkoihin Kreikassa:
Kay Adams
Kay Adams alkaa seurustella sodasta palanneen Michaelin kanssa vuonna 1945. Hän pääsee tutustumaan Corleonen perheeseen ja italialaiseen perinteeseen Connie Corleonen häissä. Michael ei suoraan kerro perheen oikeata taustaa, ja suurimman vaikutuksen tekee kuuluisan laulajan Johnny Fontanen esiintyminen morsiusparille. Vaikutusta lisää tieto, että Johnny on Michaelin isän, Vito Corleonen kummipoika.
Perhe saa kaksi poikaa (toinen lapsi on elokuvaversiossa tytär, Mary), kun Corleonen perhe Vito Corleonen hautajaisten vuonna 1955 jälkeen tekee tilinsä selviksi muiden mafiaperheiden kanssa. Samassa yhteydessä Michaelin sisaren Connie Corleonen mies Carlo Rizzi tapetaan tämän autettua vihollisperheitä surmaamaan Michaelin veljen Sonnyn. Connie syyttää Kayn kuullen Michaelia murhasta, mutta Michael vannoo olevansa syytön. Nähdessään Michaelin alaisten kunnioittavan asenteen miestään kohtaan, Kay ymmärtää miehensä valehdelleen.
Going for the One
Puolen tusinan Roger Deanin tekemän Yes-levykannen jälkeen Going for the One -albumin kansi on Hipgnosis-taiteilijaryhmän tekoa.
The Many Saints of Newark
Roolitus
thumb|130px|[[Alessandro Nivola näyttelee elokuvassa Dickie Moltisantia.]] Marraskuussa 2018 Alessandro Nivola valittiin näyttelemään elokuvan päähahmoa Dickie Moltisantia, Christopher Moltisantin isää. Tammikuussa 2019, Sopranosin 20-vuotisjuhlapäivänä, Chase paljasti Tony Sopranon esiintyvän elokuvassa. Samassa kuussa Jon Bernthal, Vera Farmiga, Corey Stoll ja Billy Magnussen liittyivät elokuvan näyttelijäkokoonpanoon. James Gandolfinin poika, Michael Gandolfini, valittiin näyttelemään nuorta Tonya. Rooliaan varten Gandolfini katsoi Sopranosin ensimmäistä kertaa. Hän kutsui sitä ”intensiiviseksi prosessiksi”. Helmikuussa 2019 Ray Liotta liittyi elokuvan näyttelijäkokoonpanoon. Saman vuoden maaliskuussa Leslie Odom Jr., Michela De Rossi sekä John Magaro liittyivät elokuvan näyttelijäkokoonpanoon.
Kuvaukset
Elokuvan kuvaukset aloitettiin Brooklynissä 3. huhtikuuta 2019. Kuvaukset päättyivät kesäkuussa 2019. Elokuvaa kuvattiin myös Newarkissa ja Bloomfieldissä. Syyskuussa 2020 elokuvaa varten tehtiin vielä uudelleenkuvauksia.
Julkaisu
Elokuvan suunniteltiin saavan ensi-iltansa 25. syyskuuta 2020, mutta sitä jouduttiin siirtämään koronaviruspandemian takia. Sen seuraava ensi-iltapäivämäärä oli 12. maaliskuuta 2021. Ensi-iltaa siirrettiin uudelleen syyskuulle 2021, jotta sitä voitaisiin näyttää elokuvafestivaaleilla. Elokuvan lopulliseksi ensi-iltapäiväksi merkittiin 1. lokakuuta 2021. Elokuva sai maailmanensi-iltansa Tribecan elokuvajuhlilla 22. syyskuuta 2021.
Resolution-luokka
Taustaa
Britannian Polaris-projekti alkoi, kun sekä maalta laukaistava Blue Streak -ohjus että V-pommittajien Skybolt epäonnistuivat. Yhdysvallat vastusti NATO-maiden omia ydinohjussuunnitelmia, koska se halusi aseiden olevan mahdollisimman uudenaikaisia ja turvallisia. Pääministeri Harold Macmillan ja presidentti John F. Kennedy sopivat kuitenkin Nassaun kokouksessa 1962, että Yhdysvallat toimittaisi Britannialle Polaris-ohjuksia sukellusveneisiin. Britannia suunnittelisi ja rakentaisi sukellusveneet ja ydinkärjet itse. Yhdysvallat tarjosi ohjusta myöhemmin myös Ranskalle, joka halusi kuitenkin kehittää omat ohjuksensa. Polaris-sopimus Britannian ja Yhdysvaltain välillä solmittiin 6. huhtikuuta 1963.
Tyttö ja kissa
Tyttö ja kissa on taidemaalari Vilho Lammen (1898-1936) öljyvärimaalaus vuodelta 1932.
Vartaat
Muutamia varrastyyppejä
Spiedo
Paavali (arkkipiispa)
Lapsuus ja koulunkäynti
Georgij Gusev syntyi asessori Alexander (myöh. Alvi) Gusevin ja hänen vaimonsa Annan (o.s. Vodomensky) perheeseen. Perhe muutti vallankumouksen jaloista Pietarista Savonlinnan kautta Viipuriin vuonna 1921 ja muutti sukunimensä suomalaiseksi Olmariksi vuonna 1931. Yrjö Olmari kävi koulunsa Viipurissa ja suoritti vuosina 1932–1936 pappisseminaarin Sortavalassa. Asevelvollisuuden suorittamisen jälkeen hän siirtyi vuonna 1937 Laatokan Valamon luostariin. Hänet vihittiin pappismunkiksi 23-vuotiaana vuonna 1938 ja hän sai vihkimyksessä nimen Paavali.
Kirjallinen toiminta
Elina Karjalainen on kirjoittanut Paavalista kirjasarjassa Legenda jo eläessään (WSOY) vuonna 1973. Vuonna 1979 julkaistiin Paavalin 65-vuotisjuhlakirja nimeltä Isä Kristuksessa (OPL) ja vuonna 1989 muistokirja Ollos iäti muistettu arkkipiispamme Paavali (WSOY). Nunna Kristoduli on kirjoittanut vuonna 2008 Paavalista teoksen Arkkipiispa Paavali hengellisen lapsensa silmin (Minerva kustannus). Paavalin syntymän satavuotisjuhlana 2014 julkaistiin kuvateos Arkkipiispa Paavali – esipaimenemme (Ortodoksinen veljestö).
Emil Constantinescu
Emil Constantinescu (s. 19. marraskuuta 1939 Tighinassa, nykyisessä Moldovassa) on romanialainen poliitikko ja tiedemies. Hän toimi Romanian presidenttinä 1996–2000.
Tummasyyskorento
Ulkonäkö ja koko
Tummasyyskorennon takaruumiine pituus on 18–24 mm ja takasiiven pituus 21–27 mm. Laji on Suomen aitosudenkorentolajeista pienikokoisin.
Pikkukorppikotka
Levinneisyys
Laji elää Etelä-Euroopassa, Lähi-idässä, Keski-Aasiassa ja Intiassa sekä Afrikassa Sahelin alueella ja paikoin mantereen pohjoisosissa. Suomessa pikkukorppikotka on tavattu toistaiseksi seitsemän kertaa.
Fagervikin kirkko
Kirkko on tasavartinen hirsirakenteinen ristikirkko. Sen rakentajaksi mainitaan Joh. Friedrich Schulz vuonna 1737. Se on verhoiltu ulkoa pystylaudoituksella ja punamullattu. Kirkon katolla on pieni 8-kulmainen kattolyhty eli lanterniini. Erillinen kellotapuli on valmistunut vuonna 1766. Kiviaidan ympäröimällä kirkkomaalla sijaitseva Hisinger-suvun hautakappeli on samalta vuodelta.
Olympialippu
Käyttö
Lippu lasketaan alas kisojen päättäjäisissä ja luovutetaan Kansainvälisen olympiakomitean puheenjohtajalle, joka välittää sen seuraavien kisojen järjestäjille.
The Sims 3
Pelaaminen
Uusiin ominaisuuksiin pelissä kuuluu aiempaa viisaampi tekoäly. Kun pelaaja keskittyy yhteen talouteen, muissa talouksissa simit kehittyvät aiempaa viisaamman tekoälyn ansiosta omin päin; ikääntyvät, menevät naimisiin, hankkivat lapsia, käyvät töissä jne. pitäen kaupungin elävänä. Tämä antaa mahdollisuuden myös seurata simin elämää vaikka tämä muuttaisi pois kotoa. Simeillä on myös matkapuhelimet (lemmikeillä on myös matkapuhelimet lemmikit -lisäosassa), joilla he pystyvät ottamaan kuvia sekä soittamaan muille simeille ja palvelunumeroihin. Myös simien raskausaika on tehty aiempaa realistisemmaksi: sim kokee raskauden aikana esimerkiksi pahoinvointia ja selkäkipuja. Simeillä on myös mahdollisuus synnyttää sairaalassa. Myös uutena ominaisuutena pelissä on onnellisuuspisteet, jotka korvasivat The Sims 2:n toiveet ja pelot. Toteuttamalla simien haaveita pelaaja voi kerätä simeille onnellisuuspisteitä ja parantaa heidän mielialaansa. Yksinkertaisimpien haaveiden toteuttamisesta saa vain vähän onnellisuuspisteitä, kun taas suurien, huomattavasti simin elämään vaikuttavien haaveiden toteuttamisesta voi saada erittäin paljon onnellisuuspisteitä.
Luomistyökalut
Uutena ominaisuutena on, että kaikki pelin vaatteet ovat suoraan simien käytettävissä, eikä niitä tarvitse enää ostaa. Vaatetus on jaettu viiteen kategoriaan; arkiseen, juhlalliseen ja urheilulliseen vaatetukseen sekä yö- ja uintivaatetukseen ja työvaatetuksen voi päättää myös itse riippuen tietenkin ammatista luomalla uuden vaatekerran automaattisen valitsijan alle. Jokaisessa kategoriassa simille voi valita erikseen asusteet ja kengät. Vaatetuksen ja asusteiden väriä ja kuviointia voi muokata haluamakseen.
Pelissä on myös mahdollisuus suunnitella simin talo kokonaan itse. Pelaaja voi itse valita esimerkiksi sohvien, seinien, pöytien ja ikkunoiden kuviointeja sekä niiden väritystä. Pelaaja voi myös pukea siminsä vastaamaan huonekalujen värejä. Uutena ominaisuutena on myös mahdollisuus rakentaa aiempaa isompia taloja, joihin voi rakentaa myös kellarin. Uima-altaan voi myös sijoittaa sisätiloihin mihin tahansa kerrokseen, myös katolle ja kellariin.
Jerry Bengtson
Maajoukkueura
Bengtson debytoi Hondurasin jalkapallomaajoukkueessa huhtikuussa 2010. Hän edusti maataan vuoden 2012 kesäolympialaisissa Lontoossa olympiajoukkueen kanssa. Vuonna 2014 Bengtson oli mukana myös MM-kisoissa, joissa hän pelasi jokaisessa Hondurasin kolmessa ottelussa. Bengtson on pelannut maajoukkueessa 47 ottelua, joissa on tullut 19 maalia.
Taiwan Pride
Taipei Pride
Vuonna 2019 pride-tapahtumassa oli 100 000 kävijää, mikä teki siitä Taiwanin suurimman pride-tapahtuman koskaan. Taiwan oli myös yksi harvoista paikoista, joissa järjestettiin pride-kulkue koronapandemian aikana. Vuoden 2020 slogan oli "Taiwan Pride Parade for the World" kaikkien peruttujen pride-tapahtumien muistoksi. Tapahtumaan osallistui noin tuhat ihmistä.
Anatoli Artsebarski
Artsebarskista tuli kosmonautti vuonna 1985. Hän vietti avaruudessa yksijaksoisesti viisi kuukautta. Vuonna 1991 hän lensi Sojuz TM-12 -avaruusaluksella, joka telakoitu Mir-avaruusasemaan.
Erityistyöllistäminen
Kansallinen toimintamalli
Erityistyöllistämistä on myös velvollisuus mukauttaa työ ja siihen vaikuttavat olosuhteet niin että vammaisen ja vajaakuntoisen todennäköisyys työllistyä kohoaa. Tällainen velvoite työnantajille sisältyy vuonna 2000 annettuun ja Suomessa vuoden 2004 helmikuussa voimaan tulleeseen EU:n työsyrjintädirektiivin viidenteen artiklaan. Vain hyvin pieni osa näistä keinoista on vielä lakisääteisiä ja vielä harvemmat niistä ovat laajemmassa käytössä. Kaikkia kuviteltavissa olevia tekijöitä, jotka käsitteellisesti voisivat kuulua vammaisuuden perusteella mukautettuun työhön, ei ole edes mahdollista saattaa lakisääteisiksi palveluiksi tai etuuksiksi.
Hirvensalmi
Talous
Vuonna 2015 eniten yhteisöveroa maksaneet yritykset olivat Puulan Metsäkone, metallilankatuotteita, jousia ja ketjuja valmistava RANylund ja Suomen Talotekniikka Sähkö Mikkeli.
Nähtävyyksiä ja tapahtumia
Hirvensalmelaisessa kartanohotelli Satulinnassa on kuvattu Vain elämää -televisiosarjan tuotantokaudet 1–5, 7 ja 9–13.
Kristiina Komulainen
Ura
The Voicella Komulainen on sittemmin toiminut muun muassa kanavan tuottajana ja juontajana sekä radion että television Suomen virallinen latauslista-ohjelmassa. Hän on vuosina 2006–2010 juontanut myös muille tv-kanaville eri tuotantoja: Kuorosota, Luukusta lukaali, Unelmakoti sekä Päivä ennen kuolemaa, joka oli myös ehdolla Venla Gaalassa vuoden 2009 parhaaksi talk show-/keskusteluohjelmaksi. Komulainen siirtyi juontamaan Radio Aallon keskipäiviä vuonna 2011 ja sen jälkeen hän siirtyi juontamaan Loopin päivää vuonna 2013. Tammikuussa 2019 Komulainen alkoi opiskella poliisiksi.
Hannu Seppänen
Hannu Heikki Kalevi Seppänen (s. 1951 Myllykoski) on suomalainen säveltäjä, sanoittaja, kansanmuusikko ja Äimä-yhtyeen perustajajäsen. Monet 1970- ja 1980-lukujen kansanlaulut kuten Taiskan ”Haltin häät” sanoittanut Seppänen muistetaan erityisesti Äimä-yhtyeestä, joka nousi ensimmäisellä keikallaan Kaustisella kesällä 1973 nuorison suosioon. Hän on käyttänyt myös salanimeä Saile Artu.
Seppäsen ura
Vaikka Äimän konsertit ovat vuosien saatossa harventuneet, yhtye on edelleen olemassa. Yhtyeeseen kuuluu Seppäsen lisäksi Hannu Suolanen, Erkki Tolsa ja Juha Hytti. Rautalanka on vaihtunut lyyrisemmäksi. Hannu on ollut yhtyeen pääasiallinen sanoittaja. Kaustisen debyytin jälkeen 1973 yhtyeeseen liittyi Kari Peuhu. Love Records kelpuutti yhtyeen talliinsa ja sinkkuja levytettiin kolme, joista menestynein oli Vanhat Omppupuut. Ensimmäinen LP julkaistiin 1983 ja seuraava 1989. Tämän jälkeen yhtye on tehnyt joitakin tallennuksia radiolle.
Finnlevylle Hannu teki käännöskappaleita nimimerkillä. Hannun tekstejä kuultiin Syksyn sävelessä 1976 ja Interviisuissa, joiden karsinnan Hannun työ voitti ylivoimaisesti 1978. Kaustiset olivat merkittävä opinahjo Hannulle. Hän osallistui mm. Hannu Sahan kursseille, joilla opittiin 5-kielisen kanteleen käyttöä. Vuonna 1983 perustettiin Kymenlaakson kansanopistolla Kansanperinteen linja, ja Hannu sai kansanmusiikin opettajan toimen viideksi vuodeksi. Samaan aikaan Hannu pyydettiin opettamaan hanurin soittoa Sibelius-Akatemiaan perustetulle kansanmusiikin linjalle.
Strömborg
Strömborg on muun muassa seuraavien suomalaisten henkilöiden sukunimi:
Sonny with a Chance
Sarjan ensimmäisen tuotantokausi käsittää 21 jaksoa ja se on saamassa toisen tuotantokauden vuoden 2010 aikana.
Tuotanto
Sarjassa esiintyvä sketsisarja So Random! juontaa sarjassa vastaavana tuottajana toimivan Brian Robbinsin kautta, joka toimi aikaisemmin käsikirjoittajana ja vastaavana tuottajana Nickelodeonin lasten sketsisarjassa All That.
Air Francen lento 4590
Oikeudenkäynti
2. helmikuuta 2010 alkoi ranskalaisessa tuomioistuimessa oikeudenkäynti, jossa Continental Airlinesia ja viittä yksityishenkilöä syytetään kuolemantuottamuksesta.
Hackescher Markt
Aukio sijaitsee Rosenthaler Straßen etelälaidalla, joka vielä 1800-luvulla oli osa Berliiniä kiertävää linnoitusta. Aukiolla kohtaavat lisäksi kadut Oranienburger Straße, Große Präsidentenstraße, Neue Promenade ja An der Spandauer Brücke.
Yunnan (tee)
Yunnan-tee tarkoittaa Lounais-Kiinan Yunnanin maakunnan alueilla tuotettua teetä. Yunnania pidetään etenkin kiinalaisessa teetutkimuksessa teepensaan alkukotina. Esimerkiksi Xishuangbannan trooppisilla vuoristoalueilla kasvaa yhä satoja vuosia vanhoja villejä teepuita. Alueen trooppiset metsät voivat kohota 2 000 metrin korkeudelle merenpinnasta. Ilmasto on lauhkea ja kostea; kesät ovat kuumia ja talvet leutoja. Vuotuinen sademäärä tyypillisesti 1 000–2 000 millimetriä. Maaperä on punaista ja siinä on runsaasti orgaanisia aineksia. Seutua pidetään ihanteellisena teenviljelylle.